cyanic-selkie/wikianc huggingface dataset:
Dune 2
Harkonnen
Haec malignissima omnium domuum domus ex planeta superindustrializata Giedi Prime exoritur. Improbitas brutalitasque sunt codex huius domus.
Ordos
Haec avida versutaque domus ex planeta conclagiata Draconis IV exoritur.
Terra Australis
Terra Australis est continens opinabilis qui in tabulis Europaeis inter saecula quintum decimum et duodevicensimum adumbrabatur. Quamquam magna copia terrestris in tabulis divulgatis monstrabatur, Terra Australis per veram talis terrae inspectionem non condita est, sed ex coniectura continentes in Hemisphaerio Septentrionali aequis ponderibus terrae in Hemisphaerio Australi librari debuisse (Wilford 1982:139).
Ait Cicero: "Cernis autem eandem terram quasi quibusdam redimitam et circumdatam cingulis, e quibus duos maxime inter se diversos et caeli verticibus ipsis ex utraque parte subnixos obriguisse pruina vides, medium autem illum et maximum solis ardore torreri. Duo [cingulis] sunt habitabiles, quorum australis ille, in quo qui insistunt adversa vobis urgent vestigia, nihil ad vestrum genus."
Air Vergilius: "iacet extra sidera tellus, / extra anni solisque vias, ubi caelifer Atlas / axem humero torquet stellis ardentibus aptum." Per viam significatur est ecliptica, per quod mensurat motum solis annuum signa zodiaci, quod ad hoc quod aliquis transitum ultra tropicum Capricorni parte Eclipticæ meridiem.
Saeculo undevicensimo ineunte, Matthaeus Flinders explorator Britannicus nomen Australia ex locutione Terra Australi populo acceptum faciebat, fuisse dicens "nullam probabilitatem" ullius copiae terrestris significantis ad australem Australiae inventuram. Exploraturus est continens Antarctica appellaturus decennia post editionem eius libri de Australia (1814), quem ipse A Voyage to Terra Australis ('Navigatio in Terram Australem') appellaverat, et postquam nomen populo acceptum tulit.
Alia nomina
Nomen Terra Australis erat unum ex nonnullis nominibus quae maximae copiae terrestri in continente Oceania post inventum Europaeanum adhibebatur. Inter nomina huius copiae terrestris opinabilis sunt Terra Australis Ignota, Terra Australis Incognita, Brasilia Australis et Terra Australis Nondum Cognita. Inter rariora continentis nomina sunt Magallanica vel Magellanica ('terra Ferdinandi Magellani'), La Australia del Espíritu Santo (Hispanice, 'terra australis Spiritus Sancti'), et La grande isle de Java (Francice, 'Iava magna insula').
Ioannes Schoener in tractatu Opusculum Geographicum exposuit:"Brasiliae Australis permaxima regio, versus Antarcticum recenter reperta, nondum autem plene perspecta, se exendens adusque Melacham, & quid ultra. Incolae huius regionis . . . liberis eorum Thomae nomen imponunt."
Oliver & Company
Oliver & Company est pellicula animata musicalis ab officina cinematographica Walt Disney Feature Animation anno 1988 confecta. Editio specialis die 3 Februarii 2009 in lucem prolata est.
Telescopium (constellatio)
Telescopium constellatio parva haud lucida in caelo australi sita est. A Nicolao Ludovico de Lacaille nomen suum trahit.
Granulinum
Granulinum sive epithelinum est proteinum cuius genum in hominibus in chromosomate 17 locatum est. Ex geno imprimis in neuronibus proteineum praecursor progranulinum (sive proepithelinum) exprimitur.
Hodie progranulinum factor crescendi, etiam pars tumorigenesi, putatur.
Tonari no Totoro
Tonari no Totoro (titulo originale in Lingua Iaponica: となりのトトロ) est pellicula animea quam dispositor Hayao Miyazaki anno 1988 creavit.
Granulinum
Genetica
Nomen geni est GRN, et locus geneticus est in hominibus 17q21.31.
Caseatilla
Caseatilla (Hispanice: Quesadilla) est tortilla super caseum (saepissime mollem agrestem et Mexicanum qualis est caseus Chihuahuanus) carnem assam vel fabam replexa, dein aut in patella aut in oleo alto fricta, aut tosta, et nonnumquam iure Mexicano condita. Etiam fieri potest ex duobus tortillis, impensis aliis inter se farctis. Caseatillae in infulis cuneisve secatae tamquam gustatio apponi solent.
In Mexico proprio fiunt ex maiziis tortillis et caseo Oaxacano. Prope Mexicopolin alia impensa saepe in loco casei accedunt. Caseatillae "synchronizatae" quae dicuntur, ex duobus impensis praecipuis fiunt, saepissime perna et caseo, inter tortillas farinaceas: sunt igitur versioni Americanae proximae.
Ossa temporalia
Os temporale est alterum duorum ossum, quod in calva est. Ossa temporalia in quattuor partes divisa sunt:
Pax Romana
Bellis civilibus finitis provinciae non solum pace frui coeperunt, sed etiam paupertate, qua bellorum causa affectae erant, paulatim liberabantur. Augustus, cum et senatum secum in gratiam reduxisset, magna dignitate fuit apud populum.
Ut Romani etiam in pace Romana bella gererent civilia et peregrina, tamen prae aetatibus priori et posteriori proelia erant minora et rariora.
Quia pax Romana defensa est ab imperio forte scilicet Romano postea aliae paces quas quoddam imperium forte defendit similiter verbo vocabantur.
Vingåker
Vingåker (Suecice; scilicet "ager cornualis") est urbs in Sodermanniae Comitatu Sueciae sita 4 282 incolarum (2010). Rivus Vingåker per urbem fluit. Vingåker etiam est urbs natalis Sueciae quondam ministri primi Georgii Persson.
Publius Sestius Q.f. Capitolinus Vaticanus
Publius Sestius Q.f. Capitolinus Vaticanus (quando natus, quando mortuus sit, nescimus) senator Romanus ac vir publicus quinti saeculi a.C.n. fuit.
Cursus honorum
Sestius anno 452 a.C.n. una cum Tito Menenio Agrippae f. Lanato consul electus est. Cum hi collegium propositum decemvirorum negavit, Sestius fautor huius consilii erat et anno 451 a.C.n. ipse decemvir creatus est.
Ignatius Moscheles
Ignatius Moscheles (natus Pragae die 23 Maii 1794 - mortuus est Lipsiae die 10 Martii 1870) fuit compositor et clavilista Germanicus, qui Felicem Mendelssohn docuit. Primo 'Isaac' vocatus, nomen in 'Ignatium' mutavit cum a religione Iudaea in Christianismum se converteret.
Stephanus Wroe
Stephanus Wroe (Anglice: Stephen Wroe) fuit eruditus palaeontologiae et zoologiae Australicus apud universitatem Sidneiensem.
Oxford English Dictionary
The Oxford English Dictionary (principio A New English Dictionary on a Historical Basis) est lexicon historicum linguae Anglicae continuis editionibus ab anno 1884 divulgatum. Materies huius lexici collecta est ab anno fere 1857 a sodalibus Societatis Philologicae et postea a benevolis qui citationes editoribus mittebant. Editio prima anno 1928 completa est; anno 1989 editio secunda e prelis venit. Et ab anno 1988, editio electronica publicata est.
Sabinus a Placentia
Biographia
Cum Ambrosio acriter verbo, scriptis et opere contra Arianos ivit. Postea pater Concilii Antiochiae et ab anno 372 usque ad mortem Episcopus civitatis Placentiae fuit.
Corpus et pars sanguinis eius in Ecclesia 12 Apostolorum sunt. Haec Ecclesia, hodie Basilica Sancti Sabini nomen habeat.
Hic Sabinus a Placentia dicitur, quia septem alii Sancti Sabini adsunt: ab Abellino; Canusinus (Apuliae), saeculi VI; Brixianus; episcopus Catinensis, saeculi VII; eremita; martyr Aegyptius; et episcopus Spoletinus, saeculi IV.
Tipperaria
Tipperaria (Hibernice: Tiobraid Árann; Anglice: Tipperary) est oppidum Hiberniae et caput comitatus eiusdem nominis. Numerus incolarum fuit 4 415 secundum censum anni 2006. Urbs magis nota est ob carmen It's a Long Way to Tipperary (scil. Latine "longa est via ad Tipperariam").
Antonius Trueba
Antonius Trueba (natus in Galdames die 24 Decembris 1819; mortuus est Bilbai die 10 Martii 1889) fuit scriptor Hispanicus more romanticismo.
Titus Genucius L.f. Augurinus
Titus Genucius L.f. Augurinus (quo anno natus, quove mortuus sit, nescimus) senator ac vir publicus Romanus saeculi quinti a.C.n. fuit.
Familia
Frater eius Marcus Genucius L.f. Augurinus anno 445 a.C.n. consulatum gessit.
Cursus honorum
Genucius anno 451 a.C.n. una cum Appio Claudio Ap.f. Crasso Inregillensi Sabino consul electus est. Eo anno decemviri legibus scribundis ad componendas controversias inter plebem et patres creati sunt, quod collegium consules rexerunt.
Hydrus (constellatio)
Hydrus est parva constellatio in caelo australi prope polum sita. Stellae eius clariores a Nicolao Ludovico de Lacaille astronomo Francico anno 1756 designata sunt. Nominata est ex hydro, serpente aquatico. Non confundi debet cum Hydra constellatione, quae autem apud antiquos aliquando et Hydrus appellabatur. Plurimis spectatoribus hemisphaerii borealis Hydrus sub horizonte manet et haud videri potest.
Stella eius clarissima est Beta Hydri magnitudinis 2.8, quae est etiam proxima ad polum australem stella clara. Gamma Hydri est gigas ruber variabilis, cuius diametros est sexagies maior diametro Solis nostri. Prope eum est VW Hydri, una ex clarissimis novis pumilis caelorum. Quattuor systemata stellaria inventa sunt quibus sunt exoplaneta, quorum notissimum est HD 101800, quod fortasse novem planetas habet.
Stellae
β Hydri: Haec stella 24,38 sla remota classis spectralis G2 V/IV in fine "vitae" modo Gigas rubra fit. β Hyi ergo similis est Soli nostro futuro (post ca. 35 miliens centena milia annorum).
Paulus Dukas
Paulus Abraham Dukas (natus Lutetiae die 1 Octobris 1865; ibidem mortuus die 17 Maii 1935) fuit compositor Francicus et doctor paedagogius musicae, notissimus ob Discipulus Magi, poema symphonicum. Ab anno 1881 musicae studuit apud Conservatorium Parisiense deinde professor ad idem Conservatrium. Inter discipulos suos fuit Claudius Debussy.
Lucius Aelius Plautius Lamia Aelianus
Lucius Aelius Plautius Lamia Aelianus (nescimus, quo anno natus sit, mortuus est inter annos 81 et 96) senator Romanus fuit. Uxorem Domitiam Longinam, filiam Gnaei Domitii Corbulonis legatis, nupsit. Sed anno 70 Domitianus Caesar Domitiam uxorem suam fecit. Anno 80 consul suffectus creatus est, quod Tito imperatori in senatui favebat. Sed Domitiano imperatore regnante necatus est. Filius aut nepos eius Lucius Fundanius Lamia Aelianus, consul ordinarius anni 116 fuit.
Andronicus
Andronicus est nomen Graecum. Hoc nomen habuerunt:
Quintus Aurelius Pactumeius Fronto
Quintus Aurelius Pactumeius Fronto (nescimus quo anno natus mortuusve sit) primo saeculo fuit senator Romanus, frater Quinti Aurelii Pactumeii Clementis. Sua patria fuit Cirta, oppidum Africanum. Ambo fratres ex Africa a Vespasiano et Tito imperatoribus inter senatores praetorios adlecti sunt. Ipse Fronto anno 80 primus consul suffectus ex hac provincia electus est.
Linaceae
Linaceae sunt familia angiospermarum, plerumque fruticum herbaceorum rarove ligneorum, aliquando magnarum arborum, in tropicis distributarum. Familia est cosmopolita, circa 300 species habens.
Descriptio
Folia sunt simplicia, integra, paene semper alterna, aliquando stipulis praedita. Flores sunt hermaphroditi, actinimorphici, et pentameri rarissimeve tetrameri. Petala sunt speciosa, colore diluto. Ovarium est superum, pentacarpelatum, syncarpum, stilibus libris leviterve adfixis, duobus ovulis in carpello. Inflorescentiae sunt cymosae. Fructus est capsula, vel raro drupa.
Gravis in agricultura species est Linum usitatissimum, ad oleum fibrasque capiendas excolitum.
Taxinomia
Systema Cronquist Linaceas in Linalibus, ordine proprio, posuit; systemata autem hodierna eas in ordine Malpighialibus ponunt.
Linaceis sunt quattuordecim genera, quorum maximum est Linum, circa 180–200 species habens. Genera in duabus subfamiliis describuntur: Linoideis, circa 240 speciebus in sex generibus, praecipue in zonis temperatis, et Hugonioideis, 61 speciebus in quattuor ad sex generibus, in zonis tropicis, praecipue in Africa, Madagascaria, Indomalaesia, et Nova Caledonia (aliquando familia distincta habitis, Hugoniaceae).
Ioannes Laurentius Bernini
Ioannes Laurentius Bernini (natus Neapolis die 7 Decembris 1598 – obiit Romae die 28 Novembris 1680) fuit praeclarissimus architectus, sculptor et pictor Italici baroci.
Tirocinium ac prima opera
Anno 1605 Ioannes Bernini incepit laborare Romae sub cardinale Scipione Borghense cum patris sui Petris auxilio. Illo tempore Roma erat pulcherrimis monumentis ornata et plena operibus architectorum sculptorumque; magnum fuit adiumentum quod Bernini adportavit urbi.
Turcomannia
Turcomannia (ipso vulgo Türkmenistan) est civitas sui iuris et civitas mediterranea in Asia Media sita, cuius terrae antiquae Scythia nomine Graeco et Latino ex parte cognita est.
Situs
Ad orientale maris Caspii litus sita est, cuius sinus Amarus maximus salinissimus in terram Turcomanniae infissus est. Civitates Turcomanniae conterminae sunt Kazachstania a septentrione, Uzbecia ab oriente, Afgania et Irania a meridie.
Historia
Prius Unionis Sovieticae pars, civitas hodie est sui iuris, maiore parte eremo, sed methano et byssus dives. Per cursum saeculorum pars multorum imperiorum, inter quas Alexandri Magni et Cingischam, civitas est religionis Islamicae; saeculo undecimo a Turcis captum.
Res Publica Sovietica Socialistica Turcomannica Unionis Sovieticae die 27 Octobris anno 1924 e parte priscae Rei Publicae Socialisticae Sovieticae Autonomae Turkestanicae Russicae SFSR creata est, et die 27 Octobris 1991 de libertate sua declaravit.
Urbes
Margiana urbs est Turcomanniae vetus; Aşgabat rei publicae caput est, Dauaba autem portus ad mare Caspium sita.
Clavator
Clavator est qui in quibusdam lusibus (scilicet in basipila et pila clavaria) clava pilam ferit.
Akureyri
Akureyri est Islandiae oppidum circiter 17250 incolarum, in ea parte insulae iacens quae ad septemtrionem versa est. Akureyri est oppidum capitale provinciae Norðurland eystra.
Eduardus Ludovicus Trouessart
Eduardus Ludovicus Trouessart (Francogallice: Édouard Louis Trouessart) natus est die 25 Augusti 1842 in Andecavis - mortuus est die 30 Iunii 1927 Lutetiae fuit studiosus zoologiae Francicus.
Anglocatholicismus
Anglocatholicismus est factio in Ecclesia Anglicana, quae doctrinas et consuetudinem Ecclesiae Catholicae affirmat.
Saeculo undevicesimo fictum est nomen Anglocatholicismus, etsi antea fuerant motus pro confessione Catholica in Ecclesia Anglicana. Anno 1833 coepit Motus Oxoniensis in Universitate Oxoniense, qui Ecclesiam Anglicanam in aetatem renovationis Catholicae appellatam induxit.
Pauci Anglocatholici auctoritatem papae Romanai affirmant, quamvis in communione Ecclesiae Catholicae Romanae non sint.
Historia
Henricus VIII, rex Angliae, Ecclesiam Anglicanam ab Ecclesia Catholica Romana statim secundum constitutionem Decreti Principatus (Anglice Act of Supremacy) amovit; iam autem oboediebat Ecclesia Anglicana doctrinas Catholicas, nec ullam disciplinam mutare cupiebat. Mutatio doctrinis non fiebat usque ad regnum Eduardi VI, filii Henrici, qui Sex Capitula (Anglice Six Articles) abrogavit, igitur adscivit Ecclesia Anglicana doctrinas Protestantis etiam magis. Maria Maria regnante, breviter reconcilata est Ecclesia Anglicana cum Ecclesia Catholica Romana, ante Constitutionem religiosam Elizabethanam, quae viam mediam appellatam in Ecclesia Anglicana instituit, atque hanc ecclesiam etiam a Roma separavit.
Theologi Carolini, theologi Anglicae insignes, praecipue Gulielmus Laud, Ieremias Taylor, et Ioannes Cosin, qui Calvinismo Puritanisque saeculo septimo decimo adversabantur, Motus Oxoniensis incitaverunt Anno 1833 fecit Ioannes Keble in Universitate Oxoniense orationem ad "apostasiam gentilis" (Anglice "national apostasy"), ut Motus Oxoniensis inciperet. Praecipue erat consilium eius motus renovatio morum rituumque catholicorum, atque conservatio ordinis veteris episcoporum, quasi successores apostolorum, dum doctrinae liberales reiciebantur.
Doctrinae Theologiae
Magni aestimant Anglocatholici mores ecclesiae antiquae integrae, ac auctoritatem eius per scripturam. Anno 1572 Matthaeus Parker, archiepiscopus Cantuariensis, edidit De Antiquitate Britannicae Ecclesiae, librum in quo fontem Ecclesiae Anglicanae investigavit, et scripsit "ecclesiam vetus Britanniae Ecclesiae Catholicae Romanae ad cardinem discrepare, itaque alium morem ecclesiae patristicae proferre." Dissentiunt Anglocatholici ab Catholicis Romanis de Undequadraginta Articula de Religione, nam Anglocatholici Undequadraginta Articula affirmant, quoniam in quibus sententiae de fide catholica contineri censent. Credunt Anglocatholici adventum verum Christi in Eucharistia, sicut Catholici Romani, sed non accipiunt plerusque Anglocatholici auctoritatem infallibilitatemque Papae.
Sakbe
Sakbe elevata et constrata via a Mayis in Mesoamerica aedificata.
Theodorus Waigel
Iuventus et munus
Postquam maturitatem adeptus est, Waigel Monachii et Herbipolis annis 1959 - 1963 iurisprudentiae studebat et primam probationem accepit. Anno 1967 secundam accepit et doctor iurisprudentiae promotus est. Waigel deinde assessor pud delatorem publicum Monachii et deinde ab anno 1969 in Administerio Bavariae Aerarii Publici, ab anno 1970 Administerio Oeconomiae laboravit.
Cursus honorum
Waigel ab anno 1960 sodalis CSU est, ab anno 1972 legatus Dietae Foederalis Germaniae erat. Annis 1971 - 1975 praeses Unionis Iuvenilis Bavariae erat. Annis 1988 - 1999 Praeses suae factionis erat. 21 Aprilis 1989 ab Helimuto Kohl (CDU) cancellario foederali Administer Foederalis Aerarii Publici nominatus est. Hunc honorem tulit ad 26 Octobris 1998, cum Consilium Ministrorum Kohl electionem Dietae Foederalis perdidit. Ad electionem proximam anni 2002 legatus Dietae Foederalis mansit.
Familia
Waigel iterum maritus est cum Irena Epple nartatrice famosa et duos liberos habuit.
Congregatio pro Gentium Evangelizatione
Congregatio pro Gentium Evangelizatione est una novem congregationum curiae romanae, quae ut Sacra Congregatio de Propaganda Fide a papa Gregorio XV cum constitutione Inscrutabili Divinae die 22 Iunii 1622 condita est. Praesens nomen a papa Paulo VI cum bulla "Immortalis Dei " die 15 Augusti 1967 datum est.
A die 1 Maii 1917 cum motu proprio Dei Providentis  papae Benedicti XV praesens Congregatio pro Ecclesiis Orientalibus (tunc Congregatio pro Ecclesia Orientali) a Congregatione de Propaganda Fide separata est.
Secundum constitutionem apostolicam Pastor Bonus (art. 85) est officium huius congregationis, quae sexaginta unus membris e quattuordecim civitatibus constituitur::
Doberanum
Doberanum seu Aquae Doberanae (Bad Doberan) est municipium circuli Doberani in Megalopoli et Pomerania Anteriore. Ibi est etiam sedes officii regionis terrestris Doberanae ad quam oppidum ipsum autem non appartinet.
Ergativus
Ergativus, breviter ERG, est casus grammaticus linguarum ergativarum, quo subiectum verbi transitivi designatur. Obiectum autem in absolutivo est. In lingua Vasconica ergativus in -(a)k cadit, sicut
Doberanum
Pars oppidi est Heiligendamium sive "Agger Sacer" vulgo Heiligendamm.
Friderico-Francisceum schola Doberano est.
Res gestae
Anno 1177o primum mentio facta est „villae Slavicae Doberan“. Iam sex annis ante hoc loco monachi Cistercienses monasterium conditi sunt.
Dionysia Liliana Laval Soza
Dionysia Liliana Laval Soza, communiter Nicole (nata in Urbe Sanctiacobi Chiliae die 19 Ianuarii 1977) est cantrix Chilensis.
Casei Francici
Hic habes indicem caseorum Francicorum, quorum varietas Panthaleo de Conflentia iam anno 1477 his verbis laudavit: "De caseo galico: Istud solum capitulum exigeret unum tractatum, ita est magna et maxima provincia in qua necesse est magnas esse caseorum diversitates:" quos breviter discurrit, Pictavienses Bretonicosque et Normannicos, quibus sicut et Briensibus Lutetia fruebatur.
Aborigines (mythologia)
Aborigines (Graece: Βορειγόνοι vel Αβοριγινες) in mythistoria Romana fuerunt antiquissimi Latii incolae, sic dicti quod "ab origine" ibi vixisse credebantur atque velut ex arboribus geniti fuisse. Nonnulli eruditi hodierni putant veri populi nomen quidem subesse, sed populari etymologia immutatum ut hanc significationem acciperet. Eorum reges hoc ordine nobis traditi sunt: Ianus, Saturnus, Picus, Faunus, Latinus.
De Aboriginibus apud Vergilium et Livium
Cum Aeneas et Troiani ad oras Italiae appulerunt, primum cum Aboriginibus et eorum rege Latino bellum gesserunt. Mox vero, pace facta, rex Latinus, ominibus et responsis deum admonitus, filiam suam Laviniam Aeneae in matrimonium dedit. Tum ambo populi, Troiani et Aborigines, in unum coaluerunt, regnantibus paribus auspiciis Aenea et Latino. Bellum adversus Rutulos et eorum regem Turnum pariter sustinuerunt : victores quidem fuere sed Latinus pugnando interiit. Tum Aeneas populum suum in honorem mortui regis uno nomine appellavit Latinos. Ab illo tempore nec Troiani nec Aborigines iam fuere.
A poetis regis Latini populo saepe nomen Laurentes inditur, a Laurento oppido ductum. Nam nomen Aborigines cum metro dactylico carminum epicorum non congruit. Nihilo minus Vergilius, ut vult commentator Servius, ad eorum nomen alludit, cum canit: "alii ab origine reges."
Quid tradiderint alii auctores
Sic quidem Vergilius et Livius. Nonnulli vero docti homines antiqui diversam traditionem rettulerunt, ut Marcus Cato : dum origines Romanas cum historia Graeca nectere volunt, adfirmant antiquitus non in Italia vixisse Aborigines, sed e Graecia expulsos et errantes in Latium pervenisse (incertum quo tempore vel e qua parte Graeciae). Ita Origo gentis Romanae, libellus quarto saeculo scriptus, aliam etymologiam, fortasse a Varrone ortam, refert : primum Aberrrigines, quod post diluvium per terras errabant, dictos esse, deinde mutatione unius vocis Aborigines.
Magis placet Dionysio Halicarnassensi alia etymologia quae hoc nomen a praepositione Latina ab et nomine Graeco ὄρος (montes) ducit, quia Arcades fuisse Aborigines vult atque Arcades montibus gaudent ! Opinioni vero eorum qui cum Liguribus vel  etiam Umbris cognatos esse eos putant non adsentitur. In summa gesta Aboriginum sic narrat Dionysius (multa sine dubio e Varrone sumpsit) : primum ex Arcadia venientes Aborigines in agro Sabino circa Reate consedisse, ubi Varro qui et ipse Sabina gente ortus erat reliquias eorum antiquorum oppidorum recognovit. Mox quia multis bellis vexabantur adversus finitimos Siculos, qui Latii campum inter flumina Lirim et Tiberim atque etiam partem Etruriae incolebant, benigne Pelasgos et ipsos e Graecia ante Troianum bellum profectos acceperunt,  ita ut ambo populi in unum coaluerint. Sic validiores facti Siculos e finibus expulerunt et multas urbes in Latio et Etruria condiderunt. Quorum in regnum postea Troianus heros Aeneas adpulit.
De sensu hodierno
Hodie aborigines usquequaque terrarum dicuntur gentes quae eo loco oriundae videntur, ubi etiamnunc vivunt (quod scilicet ad aeternitatem referri non potest!), et saepe agris suis ab Europaeis colonis spoliati sunt. Sunt enim aborigines in Australia, in insulis Oceani Pacifici, etc.
Betacismus
Betacismus (ob nomen litterae beta) est in linguistica mutatio sonorum, in qua pronuntiatus litterarum v (consonantica) et b confusae sunt ([b] et [β] pro [v] et vice versa).
[v] in [b] aut [β]
Proprium est betacismus in linguis Romanicis paeninsulae Ibericae (Hispanica, Catalana, Gallaica, Lusitanica septentrionalis). Quod in linguis palaeohispanicis non erat sonus pro [v] (simul in hodierna lingua Vasconica), Hispani distinctionem inter [b] et [v] non sciebant. Ita sententia Iulio Caesari Scaligero tributa, Beati Hispani quibus vivere est bibere.
[b] aut [β] in [v]
In lingua Neograeca, littera beta sonum [v] habet, dum in lingua Graeca erat [b]. Similiter, in lingua Hebraica hodierna sonus [b] (scriptum <ב>) in [β] et tandem in [v] mutavit.
Michael Somare
Michael Somare (Rabaul in urbe natus die 9 Aprilis 1936; mortuus cancro pancreatico die 26 Februarii 2021 ) fuit politicus Papuae Novae Guineae. E provincia Sepik Orientali ortus, in insula nativa Nova Britannia sub imperiis Germano et Australiano educatus, alumnus fuit collegii administrationis Portus Moresbiensis. Quater minister a rebus externis, quater primus minister Papuae Novae Guineae meruit. In otium venit anno 2017.
Ludovica Sabaudica
Ludovica Sabaudica (nata 11 Septembris 1476 in castello Pontis Idani (nunc in praefectura Indis) et mortua 22 Septembris 1531 Grassi (in hodierna praefectura quae Sequana et Matrona nuncupatur), e Domo Sabaudiana, fuit mater Francisci, Francorum primi regis eius nominis.
Argyrolagus
Argyrolagus = Microtragulus (nomen a Ameghino anno 1904 inventum) est genus mammalium marsupialium exstinctum.
Robertus Fisher Tomes
Robertus Fisher Tomes (Anglice: Robert Fisher Tomes natus est die 4 Augusti, 1823 Weston-on-Avon - mortuus est die 10 Iulii, 1904) fuit studiosus zoologiae et ornithologiae Britannicus
Robertus Duraeus Fortunatus
Robertus Duraeus, alias Fortunatus (Francice Robert Dure, dit Fortunat, natus Tinteniaci, in Britannia minore, mortuus 27 Martii 1527) fuit humanista et paedagogus Francicus aetatis Renascentiae. Primas fuit collegii Plessiaci. Edidit anno 1510 opera Hilarii Pictavensis in aedibus Iodoci Badii, et anno 1512 opera Cypriani Carthaginiensis sub prelo Bertholdi Rembold et Ioann Waterloes.
Gaius Vettius Sabinianus Iulius Hospes
Gaius Vettius Sabinianus Iulius Hospes, Cai filius e tribu Voltinia, (quando natus mortuusve sit, nescimus) primo eques Romanus fuit, mox ab imperatore Antonino Pio in ordinem senatorium adlectus est. Consulatum suffectum anno 176 gessit, ut videtur.
De cursu honorum
Ineunte cursu militiam equestem militavit ; nam praefectus cohortis secundae Commagenorum in Dacia et tribunus militum legionis primae Italicae in Moesia fuerat cum ab Antonino Pio in senatum adlectus est. A quo tempore Vettius fuit ordine quaestor, tribunus plebis, praetor, et post praeturam legatus proconsulis Asiae. Deinde ab imperatore in Cycladas insulas legatus missus est "ad ordinandos status" earum. In Italiam revocatus "iuridicus per tractus Etruriae Aemiliae Liguriae" per tempus fuit. Postea legatus Legionis III Italicae in Rhaetia factus est. In Galliam missus "legatus Augusti rationibus putandis trium Galliarum" praefuit, deinde legatus Legionis XIV Geminae et iuridicus Pannoniae Superioris erat. Romam reversus aerarium Saturni praefectus administravit. Deinde legatus Augusti pro praetore Pannoniae Inferioris fuit et pugnis contra Germanos et Sarmatas una cum imperatore Marco Aurelio interfuit, qui eum coronis, hastis puris aliisque donis militaribus donavit. Anno 175 in Italiam revocatus est, ut paeninsulam contra Gaium Avidium Cassium defenderet. Quo peracto consul suffectus tandem factus est et ex consulatu curator aedium sacrarum et rei publicae Puteolanorum, mox legatus Augusti pro praetore Dalmatiae, legatus Pannoniae Superioris et circa annum 190 proconsul Africae. Uno insuper sacerdotio functus est : nam sodalis Titius fuit, quod sacerdotium rex mythicus Titus Tatius instituisse traditus est.
De familia
Familia ex Africa proconsulari oriunda erat et colonia Aurelia Thuburbo Maius Vettium Sabinianum titulo patroni sui honoraverat. Filius eius (vel nepos?), Gaius Vettius Gratus Sabinianus, fuit consul ordinarius anno 221. Nepotes vel pronepotes eius fuerunt Gaius Vettius Gratus Atticus Sabinianus qui anno 242 consul ordinarius creatus est, et Vettius Gratus consul ordinarius anni 250.
Ita conditor illustrissimae familiae senatoriae tertii saeculi, Gaius Vettius Sabinianus Iulius Hospes homo novus ipse fuerat, ab imperatoribus Antonino Pio et Marco Aurelio promotus.
Gunna
Gunna est vestis coniformis aut tubiformis, quae pelvi circumdata de media parte corporis pendet et nates tegit. Alioquin longitudine variat. Gunnarum genera longitudine, forma, usu, sexu gestatoris / gestatricis distinguuntur. Gunna, quamquam nomen generale est, plerumque vestem femineam significat, quamquam viri quoque in variis orbis terrarum locis vestes gerunt, quae eodem nomine generali appellari possunt. Antequam bracae per Europam increbruerunt, etiam viri gunnas aut vestes gunnae similes sibi induere solebant. Postea tamen in terris occidentalibus gunna vestis paene omnino feminea facta est, exceptis quidem quibusdam indumentis caerimonialibus, sicut in Scotia kilt.
Catharina Zeta-Jones
Catharina Zeta-Jones (nata die 25 Septembris 1969 in urbe Swansea Glamorganensis comitatus) est celeber actrix Cambrica, qui saepe in pelliculis Americanis agit.
Ionas Sveinis filius
Ionas Sveinis filius (Islandice Jón Sveinsson, natus in Möðruvellir prope Akureyri, Islandia die 16 Novembris 1857; mortuus Coloniae Agrippinae die 16 Octobris 1944) fuit scriptor Islandicus, qui praecipue in Germania sub nomine Jon Svensson scripsit. Cum esset reformatus, ad fidem catholicam se convertit, Iesuita factus et presbyter ordinatus est.
Congregatio pro Clericis
thumb|[[Cardinalis Lazarus You Heung-sik, Praefectus Dicasterii pro Clericis]]
Congregatio pro Clericis est una novem congregationum curiae romanae, quae ut "Sacra Congregatio Cardinalium Concilii Tridentini interpretum" a papa Pio IV cum  constitutione apostolica " Alias Nos " die 2 Augusti 1564 condita est. Praesens nomen a papa  Paulo VI  cum constitutione apostolica " Regimini Ecclesiae Universale "  die 15 Augusti 1967 datum est. Secundum  constitutionem apostolicam Pastor Bonus (art. 93) est officium huius congregationis
A die 11 Iunii 2021 praefectus archiepiscopus Lazarus You Heung-sik est. Secretarius archiepiscopus Andreas Gabriel Ferrada Moreira est.
Valvula (mechanica)
Valvula est artificium mechanicum quod aperitur et clauditur ut liquor aut gas in quamlibet cameram, sicut cylindrum aut tubum, admittatur seu ibi contineatur.
Moussa Dadis Camara
Moussa Dadis Camara (natus anno 1964) centurio, est a die 24 Decembris 2008 de facto Guineae praeses.
Valvula (mechanica)
Valvula fungiformis
right|thumb|175px|Valvula fungiformis cum elatereValvula fungiformis est genus valvulae mechanicae quae consistit in virgula cum disco planato in fine qui in foramen confertim accommodatur, fere vi elatere. Valvulae fungiformes saepissime in machinis combustione interna propulsis inveniuntur ubi gibberis motae mixturam combustibilem in cylindros admittunt et gasia exhausta emittunt.
Congregatio pro Ecclesiis Orientalibus
Congregatio pro Ecclesiis Orientalibus est una novem congregationum curiae romanae, quae die 1 Maii 1917 cum motu proprio Dei Providentis  papa Benedictus XV ut Congregatio pro Ecclesia Orientali a olim Congregatione de Propaganda Fide separavit.
Sed iam papa Pius IX cum Constitutione Apostolica Romani Pontifices die 6 Ianuarii 1862 specialem sectionem Congregatio de Propaganda Fide pro negotiis ritus orientalis condiderat.
Secundum constitutionem apostolicam Pastor Bonus (art. 56) est officium huius congregationis, cuius "ipso iure Membra sunt Patriarchæ et Archiepiscopi Maiores Ecclesiarum Orientalium necnon Præses Consilii ad Unitatem Christianorum fovendam" :
Die 5 Iunii 2022, hac Congregatio mutavit nomen et Dicasterium pro Ecclesiis Orientalibus appellanda fuit.
Praefectus Dicasterii pro Ecclesiis Orientalibus est a die 21 Novembris 2022 archiepiscopus Claudius Gugerotti, antea erat cardinalis cardinalis Leonardus Sandri.
Columbianum
Columbianum, copiose Americana Picturae, Sculpturae, Architecturae, Scalpturaeque Academia, fuit academia artium Philadelphiae anno 1794 a Carolo Willson Peale condita ad artifices edocendos eorumque opera exhibenda. Academia fuit recta Pennsilvaniensis Artium Liberalium Academiae antecedentia, etiam a Peale, cum Gulielmo Rush sculptore aliisque artificibus et negotiatoribus, anno 1805 condita.
Ioannes Nicolaus Niclasius
Ioannes Nicolaus Niclasius seu Niclas (Theodisce Johann Nicolaus Niclas; natus die 5 Aprilis 1733; mortuus die 22 Augusti 1808) fuit magister scholarum et textuum Graecorum antiquorum recensor.
Columbianum
Columbianum, Caroli Peale inceptum ad artes liberales in America apte noscendas et adiuvandas, vere fuit initium eius conatuum ad palatum civium emendandum et docendum.
Ioannes Nicolaus Niclasius
Ioannes Nicolaus Niclasius natus est anno 1738 apud Gräfenwarth iuxta Schleiz. Discipulus fuit scholarum huius urbis necnon Gerae moxque Universitatis Goettingensis ubi ab anno 1753 alumnus amicusque fuit professoris et bibliothecarii Iohannis Mathiae Gesneri. Ab anno 1760 "collaborator" apud Paedagogium Ilfeld meruit, sed ab 1770 rector Scholae S. Michaelis Luneburgensis. Fuit insuper amator librorum qui bibliothecam vel 9 000 voluminum privatam collexit (quae anno 1790 a collectore ipso vendita in Academia Equitum eiusdem urbis inclusa est). Mortuus est anno 1806.
Primitiae eruditionis Niclasii in libello de Theocrito (1764) reperiuntur. Omnium operum philologicorum Niclasii editio librorum Geoponicorum utilissima fuerit, quorum textum Graece (post Petrum Needham editum) et versionem Latinam Iani Cornarii (a Needhamo emendatam) cum notis variorum locupletis congessit (1781). Nonnulla a Gesnero scripta Niclas aut recensuit aut primus divulgavit, inter quae adnotationes in Heineccii Stili cultioris fundamenta (1766, 1773, 1776); Gesneri Primae lineae isagoges in eruditionem universalem, quibus Niclas adiunxit praelectiones ipsius ineditae (1774-1775, 1784). Adnotationes Niclasii in textum pseudo-Aristotelis de mirabilibus auscultationibus et in Historiarum mirabilium collectanea adscripta Antigono Carystio editae sunt a Iohanne Beckmann (1786 et 1791).
Mundus vetus
Mundus vetus omnes orbis terrarum partes ab Europaeis notas ante Americam inventam comprehendit; id est, Europa, Africa et Asia et insulae vicinae. Rem contrariam locutio Mundus novus significat.
Provincia Italiae
Provincia est pars Rei Publicae Italicae, quae sub Regione et supra Commune ponitur.
Thorsten Schäfer-Gümbel
Thorsten Schäfer-Gümbel (natus nomine Schäfer die 1 Octobris 1969 in Oberstdorf/Bavaria) rerum politicaum peritus Germanicus factionis Socialis Democraticae est.
Iuventus et munus
Schäfer-Gümbel ab anno suo quinto Giessae in Hassia vixit. Postquam 1989 testimonium maturitatis accepit, Schäfer-Gümbel apud Universitatem Giessensem rebus politicis studebat et anno 1997 magister artium factus est. Annis 1998 - 2003 pro urbe Giessa operam dedit minister publicus.
Cursus honorum
Schäfer-Gümbel ab anno 1986 sodalis factionis Socialis Democraticae est et ab anno 2009 praeses SPD in Hassia. Anno 2003 primo legatus ad senatus terrae Hassiae electus est et ad hunc diem est. Ter candidatus praesidis ministrorum Hassiae factionis SPD erat, sed et anno 2018 electionem perdidit. Anno 2019 indicavit, se e rebus politicis recessurum esse. Postquam Andrea Nahles suffragiis Europaeanis et sodalibus suis victa paeses SPD se recessit, Dreyer die 3 Iunii 2019 pro tempore cum Manuela Schwesig et Maria-Ludovica Dreyer praesidium factionis suscepit.
Vita privata
Schäfer anno 1998 uxorem Annettam Gümbel in matrimonium duxit et novum nomen Schäfer-Gümbel accepit. Tres liberos habent.
Arcus triumphalis (Lutetia)
Arcus triumphalis (Francogallice Arc de Triomphe de l'Étoile) est monumentum more neoclassicismo sub spacie Arcus Titi in medio Foro Caroli de Gaulle (sive Foro Stellae) in Arrotundimento XVI Lutetiae Lutetiae situm, quod victoriam a Napoleone anno 1805 de Pugna Slaukoviensi (Francogallice Bataille d'Austerlitz) reportatam celebrat et die 29 Iulii 1836 perfectus est.
Heiligendamium
Heiligendamium vel Agger Sacer est pars oppidi Doberani ad litus Maris Baltici in Megalopoli siti. Heiligendamii sunt vetustissima balnea marina Germana. Oppidum a mari conspectum sicut "Urbs Alba Marina" apparet. Anno 2004, oppidi aquae marinae a magistratu declaratae sunt salubres.
Mundus novus
Mundus novus, seu Novus orbis,  est vocabulum quo nonnulli antiqui et hodierni rerum gestarum scriptores et biologi utuntur ad Americam et ad Oceaniam significandam. Ergo Eurasiam et Africam significandam vocabulo Mundo Vetere utuntur.
Heiligendamium
Fama fert olim monachos Cistercienses hic aggerem contra mare fecisse, quare locus nomen aggeris sacri seu vulgo Heiligendamm accepit.
Res politicae et oeconomicae
Anno 2007, duces gregis octo civitatum hoc in vico ab die 6 ad 8 mense Iunio convenierunt.
Mundus novus
Et Antoninus Dvořák sua symphoniam nonam sub titulo "E mundo novo" composuit.
Index Asteroidum 130001-131000
Ecce index asteroidum qui numeri ex 130001 ad 131000 habent. Vide omnes indices asteroidum in Index Asteroidum.
Aetas
Aetas, rarius aevitas, est tempus vitae hominis ceterarumque rerum viventium. Sensu latiore occurrit de tempore quod quis vivit, aut quod quid perdurat. Vocabula similia sunt aevum et saeculum.
Mythographi antiqui historiam mundi diviserunt in aetates cum metallis coniunctas. Exempli gratia, Ovidius eas quatuor facit, scilicet auream sub Saturno, argenteam sub Iove, aëneam et ferream.
Gibber (mechanicus)
Gibber est artificium mechanicum quod motum rotativum in motum reciprocalem convertit. Consistit in re proiecta e rota aut axe rotanti quae virgulam aut fulcrum percussum aut impressum movit. Gibber simplicissimus est rota cum dente unico quae fulcrum mallei mechanici deprimit, ut malleus eo elevatus tum gravitate sua in incum incidat.
In multis motris (puta motrum petroleicum) gibberes, in axe gibbo fixi, valvulas fungiformes agitant quae aperiunt et claudunt cylindros.
It's a Long Way to Tipperary
"It's a Long Way to Tipperary" ('Longa est via ad Tipperariam') est cantus Anglicus ab Iacobo Judge compositus, anno 1912 ut videtur. Narrator carminis, Hibernus quidam Londinii habitans, de desiderio amiculae Tipperariae relictae canit. Cantus clarissimus factus est tempore belli mundani primi, cum milites Britannici in Francia eum cantaverunt.
Beniaminus Stiller
Beniaminus Stiller (natus Beniaminus Eduardus Stiller familia Iudaica Urbe Novo Eboraco, CFA die 30 Novembris 1965) est histrio praecipue comoedus, moderator cinematographicus et fabularum pro pelliculis scriptor Americanus.
It's a Long Way to Tipperary
Conversiones Latinae
Verba carminis variis conversionibus Latinis subiecta sunt. Exemplum conversionis falsae in The Camp Fire Girls Go Motoring, libro puerili Hildegardis Frey, reperitur: "Long [sic] est via ad Tipperarium". Iterum in periodico Musical News and Herald reperitur versio "Longa via ad Tipperarium." Usitatum autem oppidi nomen est Tipperaria, non Tipperarium.
Ahmedus Sékou Touré
Ahmedus Sékou Touré (natus in oppido Faranah die 9 Ianuarii 1922; mortuus Clevelandi in Ohio die 26 Martii 1984) fuit politicus Guineensis. E familia nobili gentis Mandingae ortus est. Libertate nacta ab anno 1958 usque ad mortem Guineae praeses primus ille meruit.
Mense Octobri 2021, occasione 50th anniversarii mensis Octobris anno MCMLXXI caedem, propinqui Guineanorum LXX sub regimine Sékou Touré exsecuti quaesiverunt Praesidem Mamady Doumbouya pro rehabilitatione et sepultura pro victimis dignam.
Lansana Conté
Lansana Conté (natus in Moussayah Loumbaya, Guinea anno 1934; mortuus est die 22 Decembris 2008) fuit ab anno 1984 usque ad mortem primus Guineae praeses.
Elia Wood
Elia Iordanus Wood (Anglice: Elijah Jordan Wood; natus die 28 Ianuarii 1981 urbe Cedar Rapids) est histrio. Inclitus est agitendo Frodo Baggins in serie pellicularum trium Domino Anulorum (Anglice: The Lord of the Rings).
Birgitta Bierlein
Birgitta, vulgo Brigitte Bierlein (Vindobonae nata die 25 Iunii 1949) est iuris consulta iudexque constitutionalis Austriae. Nullius factionis politicae sodalis, a praeside Van der Bellen cancellaria Austriae facta, ut administros eligeret administrationique transitoriae praeesset, a die 3 Iunii 2019 meret, antecessore Sebastiano Kurz.
In urbe nativa educata, iuribus studuit apud universitatem Vindobonensem. Iudex curiae urbanae ab anno 1975, advocata publica ab 1977 facta est. Praeses vicaria curiae constitutionalis Austriacae, prima mulierum, anno 2002 a praeside Thoma Klestil promota est. Praeside huius curiae ab officio recedente, ipsa praeses anno 2018 successit.
Architectura von Neumann
Terminologias architectura von Neumann et computatrum cuius programma conditur invicem utuntur.
Diserte computatrum cuius programma conditur et imperias et data in memoria volatili (RAM) tenet.
Nova Glarona
Nova Glarona est Visconsiniae oppidum a Helveticis e pago Glarona propter pauperitatem migrantibus anno 1845 conditum. In hoc vico circiter 2200 incolarum adhuc hodie multi mores Helvetici servantur.
Ioannes Barth
Ioannes Barth (natus Cantabrigiae, Terra Mariae die 27 Maii 1930) est illustris scriptor Americanus. Anno 1973 operis  Chimera gratia praemium National Book Award accepit.
Final Fantasy III
Final Fantasy III (Iaponice: ファイナルファンタジーIII, Fainaru Fantajī Surī) (Latine sit Phantasia Finalis III) est ludus electronicus personarum creatus editusque est a Square anno 1990 pro Nintendo Family Computer et est tertius ludus in serie Phantasia Finalis. Primus numeratus ludus Phantasiae Finalis ostendere systema mutandi classes est.
In fabula, quattuor orphani eunt ad crystallum lucis. Hoc crystallum eis dat vim suam et dicit aequilibrium mundi eis restaurandum esse. Significantiam pronuntiorum crystalli scientes, quattuor orphani narrant parentibus eorum de missione sua. Dehinc eunt exploratum mundum restauratumque aequilibrium.
Ludus divulgatus est in Iaponia die 27 Aprilis 1990. Numquam divulgatus erat extra Iaponiam ante divulgandum recreationem pro Nintendo DS die 24 Augusti 2006. Ante eum tempus Phantasia Finalis III fuit solus ludus Phantasiae Finalis non divulgatus in America Boreali aut in Europa.
Hitler: The Last Ten Days
Hitler: The Last Ten Days est titulus pelliculae anno 1973 ab Aennio De Concini, moderatore cinematographico Italico, ductae, quae enarrat Adolfi Hitler et aliorum ducum Nazistorum postremos dies in oppido subterraneo. In pellicula agunt clari histriones:
Marcus Cornelius Maluginensis
Marcus Cornelius Maluginensis (nescimus, quando natus mortuusve sit) senator Romanus ac vir publicus saeculi quinti a.C.n. erat.
Familia
Pater eius Lucius Cornelius Ser.f. Maluginensis Uritus fuit, consul anni 459 a.C.n..
Cursus honorum
Ipse Marcus anno 450 a.C.n. inter secundum collegium decemvirorum legibus scribundis electus est. Cum collegis legem XII tabularum emendavit et decem adhuc scriptis duas tabulas adiecit. Anno 449 cum aliis decemviris magistratu se abdicaverunt.
Congregatio pro Episcopis
Congregatio pro Episcopis est una novem congregationum curiae romanae, quae cum constitutione apostolica Sapienti Consilio a papa Pio X die 29 Iunii 1908 condita est. Antea compententiae huius congregationis multis aliis congregationibus erant. Secundum constitutionem apostolicam Pastor Bonus (art. 75) est officium huius congregationis
Praeses Congregationis pro Episcopis fuit usque ad diem 30 Iunii 2010 cardinalis Ioannes Baptista Re, nunc est cardinalis Marcus Ouellet. Secretarius archiepiscopus Ilson de Jesus Montanari.
Pyxis (constellatio)
Pyxis parva quaedam constellatio in caelo australi sita est. Pars est gregis siderum quae "Argo" (navis Argonautarum) vocatur. Quae navis a Nicolao L. de Lacaille in sidera Puppim, Vela, Carinam Pyxidemque divisus est. Hoc quodam modo anachronismus est; nam Graeci antiqui eam pyxidem, quacum directio ad septentrionales spectans cerni potest, nondum noverant.
Iulius Atherianus
Iulius Atherianus est scriptor ficticius in Historia Augusta laudatus, auctor de imperatore Victorino (HA "Tyranni triginta" 6.5).
Carolina Pini
Carolina Pini (Florentiae die 13 Iunii anno 1988 nata) est pediludens Italica. Lusit in Florentina grege ACF Firenze et postea in Agliana. Nunc ludit in grege Germanica Bayern München.
Etiam ludit in Italica selectione.
Paula Borboni
Paulina Borboni (ei cognomen Paula datus est, nata Golese Parmae in regione Italiae Aemilia et Romania die 1 Ianuarii 1900; mortua Bodii Lomnagi, Langobardia die 9 Aprilis 1995) fuit notissima actrix theatralis et cinematographica Italica.
Pasig (flumen)
Pasigus aut Pasig est flumen in civitate cognomine Pasig in Philippinis, quod per urbem Manilam oritur ex lacuna Laguna de Bay ad occidentem solem in mare Sericum aut Bahiam Manilam decurrit. Flumen per 25 chiliometra longum patet et Metro Manilam binam dividit et influitur ex flumine Marikina et San Juan (Santo Ioanne). Vetera regna Namayanis, Maynilae, ac Tondo et Hispanice civitate Intramuros antiquitate tempore Legazpi fovit.
Ludovicus Fischer
Ludovicus, vulgo Louis Fischer (natus Philadelphiae familia Iudaica die 29 Februarii 1896; mortuus die 15 Ianuarii 1970) fuit diurnarius Americanus. Opera biographica nonnulla divulgari iussit. Libri The Life of Lenin gratia, praemium National Book Award anno 1965 accepit.
Traiectum ad Rhenum
Traiectum ad Rhenum sive Ultraiectum (Nederlandice Utrecht) est urbs circiter 324 000 incolarum in media Nederlandia sita. Quae urbs, a Traiecto ad Mosam distinguenda, est caput provinciae eiusdem nominis.
Historia
Circa annum 40 Romani castra prope flumen Rhenum condiderunt quia hoc loco Rhenum facile transire poterant. Multa castra ad limitem Germanicum Imperii Romani posuerunt. Per indagationem archaeologicam in suburbe porta nuper factam, naves turrisque huius aetatis inventae sunt. Medio Aevo urbs sedes episcopi facta est. Saeculo duodecimo multae ecclesiae erecta sunt. Aspectus mediae civitatis partis etiam hodie mediaevalis fere est. Ecclesia cathedralis turrim magnam dictam Domtoren habet, 112.5 metra altam intra fines olim castrorum Romanorum positam. Musea in meridiana antiquae civitatis parte inveniuntur. Civitas Traiectina propter facilitatem adeundi in regno Nederlandico est sedes plurimarum institutionum.
Acholius
Acholius est scriptor ficticius, aut potius duo scriptores homonymi, in Historia Augusta laudati. Secundum Vitam Severi Alexandri (14.6, 48.7, 64.1) Acholius fuit unus inter "historicos eius temporis"; secundum Vitam Aureliani (12.4) Acholius fuit magister admissionum imperatoris Valeriani et auctor Actorum.
Traiectum ad Rhenum
Geographia
Magno canali dicto Amsterdam-Rijnkanaal Amstelodamum et Traiectum ad Rhenum flumini Rheno et eius aestuario conectuntur.
Herbertus Kubly
Herbertus Kubly (Novae Glaronae in Visconsinia natus die 26 Aprilis 1915; ibidem mortuus die 7 Augusti 1996) fuit scriptor etiam scaenicus Americanus. Anno 1956 primi operis eius  An American in Italy gratia praemium National Book Award accepit.
Traiectum ad Rhenum
Institutiones
Anno 1636 Universitas Rheno-Traiectina seu Ultraiectina condita est, temporibus nostris maxima Nederlandiae universitas. Anno 1713 hic Pax Traiecti ad Rhenum signata est, quo foedere Bellum de successione Hispanica finitum est.
Antiquissima sedes episcopi Ecclesiae veteris Catholicae Ultraiecto apud Ecclesiam Sanctae Geretrudis instituta est.
Onesimus (scriptor ficticius)
Onesimus est scriptor ficticius, auctor Vitae imperatoris Probi, in Historia Augusta nuncupatus (HA "Quadrigae Tyrannorum" 13.1, 14.4; "Carus" 4.1, 7.3, 16.1, 17.6). Si credimus auctori, Onesimus de voluptatibus imperatoris Carini animadvertit sed "ipse male usus [est] genio sexus sui".
Hieronymus Theisen
Hieronymus Theisen OSB (natus die 30 Decembris 1930 in oppido Loyal, Visconsinia, Civitates Foederatae Americae – obiit Romae die 11 Septembris 1995) fuit octavus abbas abbatiae Sancti Ioannis Baptistae in Collegeville ac septimus Abbas Primas Confoederationis Benedictinae, abbas Sancti Anselmi de Urbe et Magnus Cancellarius Pontificii Athenaei Anselmiani.
Hieronymus die 11 Iulii 1952 vota monastica in abbatia S. Ioannis Baptistae de Collegeville professus est ac deinde, studiis theologicis in Pontificio Athenaeo Sancti Anselmi de Urbe absolutis, die 28 Iulii 1957 sacerdotio auctus est.